AIŠKINAMASIS RAŠTAS

Dėl bešeimininkio turto priėmimo Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Sandėlio I pastatas, esantis Molėtų r. sav., Balninkų sen., Balninkų mstl., Molėtų rajono apylinkės teismo 2017 m. birželio 6 d. sprendimu civilinėje byloje Nr. 2YT-484-732/2017 pripažintas bešeimininkiu daiktu ir perduodamas Molėtų rajono savivaldybės nuosavybėn. Žemės sklypas šiam pastatui yra suprojektuotas. Atlikus teisinę registraciją, šis objektas bus siūlomas įrašyti į viešo aukciono būdu parduodamų objektų sąrašą.

Parengto sprendimo projekto tikslas – priimti bešeimininkį turtą savivaldybės nuosavybėn ir perduoti jį Molėtų rajono savivaldybės administracijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas:**

Lietuvos Respublikos civilinio kodekso 4.58 straipsnio 1 dalis;

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktas, 12 straipsnio 1 ir 2 dalys;

Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunktis;

Molėtų rajono apylinkės teismo 2017 m. birželio 6 d. sprendimas civilinėje byloje Nr. 2YT-484-732/2017.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – racionaliai valdomas bešeimininkis turtas, esantis Molėtų rajono savivaldybės teritorijoje.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos):**

Bus reikalingos lėšos pastato ir žemės sklypo kadastriniams matavimams atlikti, teisinei registracijai, turto vertinimui. Išlaidų finansavimo šaltinis – savivaldybės biudžeto lėšos.

**6. Vykdytojai, įvykdymo terminai**

Molėtų rajono savivaldybės administracija.